**999** (באנגלית: **Triple 9**) הוא מותחן פשע דרמטי אמריקאי משנת 2016 שכתב מאט קוק וביים ג'ון הילקואט. בסרט מככב צוות אנסמבל שחקנים הכולל את קייסי אפלק, צ'ואיטל אג'יופור, אנתוני מקי, אהרון פול, נורמן רידוס, וודי הארלסון, קייט וינסלט, קליפטון קולינס ג'וניור, מייקל קנת' ויליאמס, טרסה פאלמר וגל גדות.

הסרט, המופץ על ידי Open Road Films‏, הוקרן לראשונה ב-26 בפברואר 2016 בארצות הברית. לאחר הפצתו, הסרט קיבל ביקורות מעורבות; בעוד מבקרי הקולנוע מתחו ביקורת נוקבת על עלילתו של הסרט, הם שיבחו את המשחק, הבימוי והצילום.

תקציר העלילה
------------

באטלנטה, ג'ורג'יה, **מייקל אטווד** (צ'ואיטל אג'יופור), יוצא יחידת אריות הים, **ראסל וולש** (נורמן רידוס) ואחיו **גייב** (אהרון פול), יחד עם שני שוטרים מושחתים **מרקוס בלמונט** (אנתוני מאקי) ו**פרנקו רודריגז** (קליפטון קולינס ג'וניור), שודדים כספת מבנק. הכספת מכילה מידע שיכול להכריע פסיקה במשפטו האחרון של בוס מאפיה רוסית. כאשר מייקל מביא את הכספת אל אשתו של הבוס, **אירינה ולסלוב** (קייט וינסלט), היא מסרבת לשלם להם ומטילה על מייקל ועל הצוות שלו משימה נוספת, הכרוכה בפריצה אל משרד ממשלתי וגנבת מסמכים הקשורים לבעלה. כדי לשכנע אותם לבצע את המשימה, המאפיה הורגת את ראסל.

הקבוצה מחליטה לבצע את המשימה. בעודם חושבים על הדרכים שבהן יוכלו להצליח במשימה, מרקוס ופרנקו מציעים "999" - קוד משטרתי לדיווח על שוטר שנורה, שבעקבותיו המשטרה נוהגת לשלוח למקום האירוע את כל יחידותיה. בינתיים, אל מרקוס מצוות שותף חדש - **כריס אלן** (קייסי אפלק), נחת לשעבר. כאשר מרקוס וכריס יוצאים יחד לזירת פשע, כריס מתחיל לשוחח עם חבר כנופיה מקומית, **לואיס פינטו** (לואיס דה סילבה), אך עד מהרה השיחה מתלהטת, לואיס מעליב ותוקף את כריס, שעוצר אותו על מעשיו, למורת רוחו של מרקוס. דודו של כריס, **ג'פרי אלן** (וודי הארלסון), הוא בלש במשטרה בדרגת סמל, אשר ממונה על חקירת שוד הבנק. ג'פרי מגלה שגייב הוא אחד האנשים המעורבים בשוד הבנק, באמצעות חברתו של גייב, שנעצרת על החזקת סמים ומלשינה עליו. גייב, שעדיין מתאבל על מות אחיו, מנסה למנוע מחבריו להוציא לפועל את תוכניתם להרוג שוטר. הוא עוקב אחרי כריס, במטרה לספר לו על התוכנית, אך בסופו של דבר הוא לא מצליח בכך.

ביום של השוד, מרקוס לוקח את כריס לשיכון נטוש, על מנת לפגוש מודיע משטרתי שיש לו מידע על תיק הרצח שלהם. לאחר שהם נכנסים לבניין, מרקוס חומק מהמקום, ולואיס מגיע - על מנת למצוא את כריס. גייב מגיע למקום, על מנת להזהיר את כריס, אך בטרם הוא מספיק - לואיס מגיע למקום, יורה בכריס אך פוגע בגייב שנפצע אנושות, ובורח מהמקום (אך נורה למוות זמן מה לאחר מכן, כשהוא מנסה לברוח מהשכונה). מיד אחר כך מרקוס מגיע למקום, ומתחיל קרב יריות בין מרקוס לבין גייב. בסופו, גייב נהרג, ומרקוס נפצע קשה. בעקבות ירי זה, כריס מדווח "999" למוקד המשטרה, וכל היחידות מוזנקות לזירה, ביניהן גם ג'פרי, שממהר למקום כדי לברר את מצבו של אחיינו. באותו הזמן, מקייל ופרנקו מוציאים לפועל את תוכניתם, ופורצים למשרד הממשלתי וגונבים את המסמכים.

מרקוס הפצוע שורד, אבל הוא במצב קריטי. מייקל נפגש עם אירינה ואנשיה. היא נותנת לו את הכסף שביקש, ועוזבת את המקום לאחר שאנשיה מכים את מייקל. מייקל חוזר למכוניתו, ומפעיל פצצה שהטמין במכונית של אירינה, שהורגת אותה ואת אנשיה. מייקל עוזב את המקום, אך נעצר על ידי פרנקו שהורג אותו ולוקח ממנו את הכסף. בחדר המתים, כריס מוצא בין חפציו של לואיס פתק, ועליו מופיעה הכתובת של המקום אליו לקח אותו מרקוס ביום הקודם. כריס הולך לבקר את מרקוס בבית החולים, על מנת לקבל ממנו תשובות, אך מרקוס עדיין מחוסר הכרה. בדרכו החוצה הוא פוגש את פרנקו, שמבקש ממנו להגיע לתחנת המשטרה, על מנת למסור את עדותו. בעודם עושים דרכים למכוניותהם, כריס מקבל שיחת טלפון מג'פרי שמזהיר אותו מפרנקו. כאשר פרנקו נכנס אל תוך מכוניתו, הוא מופתע לגלות את ג'פרי בתוכה והשניהם יורים זה בזה. פרנקו נהרג וג'פרי נורה ונפצע בחזהו. כריס מדווח "999" למוקד המשטרה, בעוד ג'פרי, בשלווה מוחלטת, שולף סיגריה ומעשן אותה.

שחקנים ודמויות
--------------

| שם השחקן/נית | שם הדמות | הערות |
| --- | --- | --- |
| קייסי אפלק | כריס אלן | שותפו החדש של מרקוס, אחיינו של ג'פרי |
| צ'ואיטל אג'יופור | מייקל אטווד | עבריין, חברו הטוב של ראסל |
| אנתוני מאקי | מרקוס בלמונט | שוטר מושחת |
| אהרון פול | גייב וואלש | אחיו הצעיר של ראסל |
| נורמן רידוס | ראסל וואלש | עבריין, חברו הטוב של מייקל |
| וודי הרלסון | ג'פרי אלן | בלש במשטרה, דוד של כריס |
| קייט וינסלט | אירינה ולסלוב | אשתו של ולסלוב, מאפיונר רוסי |
| קליפטון קולינס ג'וניור | פרנקו רודריגז | שוטר מושחת |
| לואיס דה סילבה | לואיס פינטו | חבר כנופיה |
| גל גדות | אלנה ולסלוב | אחותה של אירינה, לשעבר בת-זוגו של מייקל |
| טרסה פאלמר | מישל אלן |

הפקה
----

### פיתוח

על הפרויקט הוכרז לראשונה באוגוסט 2010, בו צפויים לשתף פעולה הבמאי ג'ון הילקואט, התסריטאי מאט קוק והמפיק סטיב גולין, ובו יככב שיה לה-באף בתפקיד הראשי. דרמת הפשע שכתב קוק נכללה ב"רשימה השחורה" של התסריטים של שנת 2010 (התסריטים הטובים ביותר שעדיין לא הופקו לסרטים). בשלהי מאי 2012 אישר הילקואט בעצמו כי הוא יביים את הסרט; כמו כן אושרו ליהוקו של לה-באף, וגיוסו של ניק קייב להלחין את המוזיקה לסרט. בהמשך, קייב עזב את הפרויקט, והוא הוחלף על ידי אטיקוס רוס. בפברואר 2014, רכשה Open Road Films את זכויות ההפצה של הסרט בארצות הברית ו-Worldview Entertainment הצטרפו לפרויקט כמממנים, לאחר פרישתה של Panorama Media.‏

### ליהוק

במהלך הפקתו עבר הסרט שינויים רבים בכל הנוגע לליהוק. בתחילה, שאיה לבוף צורף לככב בסרט אך מאוחר יותר עזב את הפרויקט והוחלף בצ'ארלי האנם. בדצמבר 2013, גם האנם עזב את הפרויקט, והוחלף בקייסי אפלק. בחודש אוגוסט 2013, התנהלו מגעים עם קייט בלאנשט וכריסטוף וולץ על מנת שיצטרפו לצוות השחקנים, אך בהמשך שניהם פרשו ואת מקומם תפסו קייט וינסלט ווודי הרלסון. במרץ 2014 התגבש צוות השחקנים הסופי, הכולל את אהרון פול, נורמן רידוס, צ'ואיטל אג'יופור, קייסי אפלק, אנתוני מקי, גל גדות, טרסה פאלמר וקליפטון קולינס ג'וניור.

בהתייחסות אל לוחות הזמנים של הצילומים, התבטא הילקואט ואמר: "זה אתגר, לתאם בין לוחות הזמנים של כולם ולנסות להשלים משהו עם שמונה דמויות ראשיות. אני מעולם לא עבדתי על משהו דומה לזה".

### צילום

שלב הצילומים החל ב-28 במאי 2014 באטלנטה, ג'ורג'יה. ב-5 ביוני החלו צילומים בסנט רג'יס בבאקהד, אטלנטה, עם וינסלט. הצילומים המשיכו אל Centennial Olympic Park Drive, אטלנטה, מה-23 ביוני ועד ל-25 ביוני 2014.‏ בתחילת יולי, הצילומים עברו אל Decatur, וצילומי סצינות נערכו ב-9-12 ביולי 2014 ב-Kings Highway. בנוסף, בצילומים שנערכו בסמיכות ל-Ansley Street ול-Kings Highway נעשה שימוש כשוטים מכוננים.. סצנות נוספות צולמו ב-White Street, דרומית-מזרחית לבית הקברות Westview שבאטלנטה. ב-17 ביולי 2014, צולמה סצנה באטלנטה עם פרמדיקים אמיתיים, קציני SWAT ושוטרים, יחד עם צוות השחקנים הראשי. בשל גשם כבד, לא הושלמו צילומי חלק מהסצנות שצולמו ב-Centennial Olympic Park; הצילומים החוזרים במקום התקיימו ב-5-6 באוגוסט 2014,‏ ולאחר מכן, הצילומים הסתיימו.

מוזיקה
------

אטיקוס רוס הלחין את המוזיקה לסרט, יחד עם אשתו קלאודיה סרנה, אחיו לאופולד רוס ובובי קרליק. בהתייחסות למוזיקה של הסרט, רוס אמר כי להאליקוט "היה חזון מסוים עבור המוזיקה של הסרט, שהייתה אלקטרונית ... עם סקסופון מוזר בפנים. זה היה קשה, כי ניסינו להתאים את המוזיקה לסיפור, אבל אז סדר הסצנות השתנה והכל הפך לכפול ומיותר. אז זו הייתה עבודה לא מעטה". גרסה מבשרת רעות של *This Little Piggy* שולבה באופן בולט בטריילר של הסרט.

הפצה
----

ב-27 באוגוסט 2014, החברה להפצת סרטים Open Road Films קבעה את תאריך השחרור של הסרט בארצות הברית ל-11 בספטמבר 2015.‏ ב-10 ביוני 2015 הוכרז כי תאריך השחרור של הסרט נדחה ל-4 במרץ 2016.‏ בחודש אוקטובר 2015, מועד שחרורו של הסרט הוקדם ל-26 בפברואר 2016.‏

### קידום

הטריילר הראשון לסרט שוחרר ב-5 באוקטובר 2015.‏

צפייה ביתית
-----------

ב-31 במאי 2016 הסרט הופץ לרכישה לצפייה ביתית על גבי DVD ו-Blu-Ray.

תגובות
------

### הכנסות

הסרט גרף 12.6 מיליון דולר בצפון אמריקה, 10.8 מיליון דולר בשאר העולם, ובסך הכל הכניס 23.4 מיליון דולר (לעומת תקציב של 20 מיליון דולר).

בארצות הברית ובקנדה, התחזיות צפו לסרט הכנסות של 7-9 מיליון דולר מ-2,205 אולמות הקולנוע בהם הוקרן הסרט בסוף השבוע הראשון של הפצתו, פחות מהסרט "מלחמת האלים" (לו חזו הכנסות של 12-15 מיליון דולר), אך בדומה לסרט "אדי הנשר". בסופו של דבר, הסרט הכניס 2.1 מיליון דולר ביום הראשון להקרנתו, ו-6.1 מיליון דולר בסוף השבוע הראשון להקרנתו, הכנסות שהציבו אותו במקום ה-6 בקופות באותו סוף שבוע.

### ביקורות

באתר האינטרנט Rotten Tomatoes, הסרט קיבל דירוג של 55%, בהתבסס על 146 ביקורות, עם דירוג ממוצע של 5.8 מתוך 10. על פי דעת הקונצנזוס של האתר נכתב: "החלטוריסטיות הזולה של 999 לא ממש עונה על הציפיות נוכח השחקנים המוכשרים בטירוף שבו, אך האפקטיביות והכיף שבסרט העשוי היטב מספיקים כדי לאזן את הפגמים הבעייתיים שבו." האתר Metacritic נתן לסרט ציון של 52 מתוך 100, בהתבסס על 41 מבקרים, מעורבות או ממוצעות ברובן. באתר CinemaScore, הגולשים נתנו לסרט ציון ממוצע של "+C" (בסולם של +A עד F).‏

המבקר טום האדלסטון (Time Out) העניק לסרט ארבעה מתוך חמישה כוכבים, והשווה את הסרט בחיוב לסרטו של מייקל מאן "היט". האדלסטון שיבח את אנסמבל השחקנים והגיע למסקנה כי הסרט "יצא לפועל באמצעות החוצפה והמומנטום של הבמאי, אשר לבטח עשה חיים". ג'סטין צ'אנג (מבקר בוראייטי) פחות התחבר לעלילת הסרט, אבל שיבח את רצפי הפעולה שבו, וכתב כי "התוצאה היא סרט המעביר תחושה מוזרה של המתנה מצד כל הדמויות ושל הפרנויה מדבקת, עם שתי סצנות לפחות שלבטח יגרמו לצופים לבדוק את המושב האחורי של מכוניתם עם יציאתם מאולם הקולנוע".

מבקר האמפייר איאן פריר העניק לסרט שלושה מתוך חמישה כוכבים. פריר שיבח את ביצועי השחקנים, אבל מתח ביקורת על התסריט של הסרט במחצית שנייה, וסבר כי "העולם המעניין של הסרט אינו מקבל את הסיפור לו הוא ראוי". בעודו משבח את הופעתו של אנתוני מאקי ואת הצילום של ניקולס קרקטסניס, אוליבר ליטלטון (Indiewire) מתח ביקורת על המבנה הנרטיבי הלא מספק של הסרט, והצביע על כך ש"אולי יש גרסה ארוכה יותר של הסרט אי שם בחוץ ... אולי גרסה זו הובילה לסרט שמעניק הרגשה שהוא מדבר על משהו". גם אלונסו דורלדה (TheWrap) ביקר בחריפות את התסריט, בעיקר את המערכה השלישית. דורלדה כתב כי הסרט "הצליח איכשהו לאסוף צוות שחקנים מרשים מהשורה הראשונה, בדרכו להפוך לסרט פשע שאיננו סתם טיפשי, אלא פשוט נוראי".

קישורים חיצוניים
----------------

* אתר האינטרנט הרשמי של 999
* 999, ברשת החברתית פייסבוק

* 999, ברשת החברתית אקס (טוויטר)

* "999", במסד הנתונים הקולנועיים IMDb (באנגלית)

* "999", באתר נטפליקס

* "999", באתר AllMovie (באנגלית)

* "999", באתר Rotten Tomatoes (באנגלית)

* "999", באתר Box Office Mojo (באנגלית)

* "999", באתר Metacritic (באנגלית)

* "999", באתר אידיבי

* "999", תסריט הסרט באתר Scripts.com (באנגלית)

* "999", במסד הנתונים הקולנועיים KinoPoisk (ברוסית)

 999, קדימון הסרט באתר יוטיוב

* "999", באתר TCM
* אורון שמיר, עכבר העיר אונליין, "999": הצדק הפואטי של בני המיעוטים, באתר הארץ, 11 במרץ 2016
* ארז דבורה, 999: החמצה משולשת, באתר ynet, 13 במרץ 2016

הערות שוליים
------------

1. 1 2  "Atticus Ross to Score John Hillcoat's 'Triple Nine'". *FilmMusicReporter*. 19 בינואר 2015. נבדק ב-20 בינואר 2015. `{{cite news}}`:  (עזרה)
2. ↑  "*TRIPLE 9* (15)". *British Board of Film Classification*. 14 בינואר 2016. נבדק ב-14 בינואר 2016. `{{cite web}}`:  (עזרה)
3. 1 2  "'Deadpool' Will Cuss Out 'Gods Of Egypt', 'Eddie The Eagle' & 'Triple 9' – Box Office Preview". *deadline.com*.
4. 1 2  "Triple 9 (2016)". *The Numbers*. נבדק ב-7 במרץ 2016. `{{cite web}}`:  (עזרה)
5. 1 2  "First Red Band Trailer For 'Triple 9′ With Casey Affleck, Kate Winslet, Woody Harrelson & More". נבדק ב-4 באוקטובר 2015. `{{cite news}}`:  (עזרה)
6. ↑  "'Triple 9' Trailer: Affleck, Harrelson, Winslet Lead Star-Studded Thriller". נבדק ב-5 באוקטובר 2015. `{{cite news}}`:  (עזרה)
7. ↑  Sneider, Jeff (12 באוגוסט 2010). "Shia LaBeouf, John Hillcoat Circling 'Triple Nine'". *thewrap.com*. נבדק ב-8 בפברואר 2014. `{{cite news}}`:  (עזרה)
8. ↑  Sneider, Jeff (5 בפברואר 2014). "Annapurna Pictures To Finance John Hillcoat's Cop Drama 'Triple Nine'; Could It Be His Next Film?". *Indiewire*. אורכב מ-המקור ב-2015-11-15. נבדק ב-7 בפברואר 2014. `{{cite news}}`:  (עזרה)
9. ↑  Davis, Edward (6 בפברואר 2012). "John Hillcoat Confirms 'Triple Nine' Is Next; Shia LaBeouf Attached, Nick Cave Likely Writing Score". *indiewire.com*. אורכב מ-המקור ב-2015-12-10. נבדק ב-4 ביולי 2014. `{{cite news}}`:  (עזרה)
10. ↑  "Atticus Ross to Score John Hillcoat's 'Triple Nine'". *FilmMusicReporter*. 19 בינואר 2015. נבדק ב-20 בינואר 2015. `{{cite news}}`:  (עזרה)
11. ↑  Ford, Rebecca (5 בפברואר 2014). "Open Road Acquires John Hillcoat's 'Triple Nine' for U.S." *hollywoodreporter.com*. נבדק ב-7 בפברואר 2014. `{{cite news}}`:  (עזרה)
12. ↑  Sneider, Jeff (5 בפברואר 2014). "Worldview to Finance John Hillcoat's 'Triple Nine' After Megan Ellison's Panorama Exits". *thewrap.com*. נבדק ב-7 בפברואר 2014. `{{cite news}}`:  (עזרה)
13. ↑  "Charlie Hunnam Ready to Commit a 'Triple Nine' for John Hillcoat". *variety.com*. 18 ביולי 2013. נבדק ב-28 במאי 2014. `{{cite news}}`:  (עזרה)
14. ↑  "Charlie Hunnam Out, Casey Affleck In For 'Triple Nine'; Chiwetel Ejiofor & Michael B. Jordan Also Joint". *blogs.indiewire.com*. 13 בדצמבר 2013. אורכב מ-המקור ב-2014-05-30. נבדק ב-28 במאי 2014. `{{cite news}}`:  (עזרה)
15. ↑  "Cate Blanchett and Christoph Waltz Eyeing Crime Film Triple Nine". *vulture.com*. 19 באוגוסט 2013. נבדק ב-28 במאי 2014. `{{cite news}}`:  (עזרה)
16. ↑  "Kate Winslet Joins John Hillcoat's 'Triple Nine' [Updated With More Casting]". *vulture.com*. 19 באוגוסט 2013. נבדק ב-28 במאי 2014. `{{cite news}}`:  (עזרה)
17. ↑  "Kate Winslet, Aaron Paul, Michael B. Jordan And More Join John Hillcoat's Heist Thriller Triple Nine". *cinemablend.com*. 5 בפברואר 2014. נבדק ב-8 בפברואר 2014. `{{cite news}}`:  (עזרה)
18. ↑  "Woody Harrelson Joins The Amazing Ensemble In John Hillcoat's 'Triple Nine'". *cinemablend.com*. 19 במרץ 2013. נבדק ב-28 במאי 2014. `{{cite news}}`:  (עזרה)
19. ↑  Fleming Jr, Mike (12 ביוני 2014). "Clifton Collins Jr. Joins 'Triple Nine'". deadline.com. נבדק ב-13 ביוני 2014. `{{cite news}}`:  (עזרה)
20. ↑  "What Do Kate Winslet, the New Wonder Woman, and a Breaking Bad Star Have in Common?". נבדק ב-23 במרץ 2015. `{{cite web}}`:  (עזרה)
21. ↑  "Featured roles for Aaron Paul's Triple Nine". *extrasline.com*. 28 במאי 2014. אורכב מ-המקור ב-2015-10-07. נבדק ב-28 במאי 2014. `{{cite news}}`:  (עזרה)
22. ↑  "Casting Call 5/28 – 6/4 What's Filming In Atlanta, And Who They're Looking For". *cbslocal.com*. 28 במאי 2014. נבדק ב-28 במאי 2014. `{{cite news}}`:  (עזרה)
23. ↑  "UPDATE: We've found the first set locations for 'Triple Nine' in Atlanta". 28 במאי 2014. נבדק ב-28 במאי 2014. `{{cite news}}`:  (עזרה)
24. ↑  "'Triple Nine' filming locations in Atlanta for June 23 – 25". 13 ביוני 2014. נבדק ב-12 ביוני 2014. `{{cite news}}`:  (עזרה)
25. ↑  "Star-Studded Movie "Triple Nine" Filming Overnight on Kings Highway This Week". 10 ביולי 2014. אורכב מ-המקור ב-2016-05-03. נבדק ב-9 ביולי 2014. `{{cite news}}`:  (עזרה)
26. ↑  "ATLwood: 'MEAN, BULLY TYPES'". *clatl.com*. ארכיון מ-13 ביולי 2014. נבדק ב-13 ביולי 2014. `{{cite web}}`:  (עזרה)
27. ↑  ""Triple Nine" seeks SWAT, paramedic extras". 14 ביולי 2014. אורכב מ-המקור ב-2015-10-07. נבדק ב-17 ביולי 2014. `{{cite news}}`:  (עזרה)
28. ↑  "Triple Nine Filming Notice- Street Closure Aug 5th". 24 ביולי 2014. אורכב מ-המקור ב-2014-08-06. נבדק ב-2 באוגוסט 2014. `{{cite news}}`:  (עזרה)
29. ↑  "Jacki Weaver on board for Drake Doremus's thriller Equals". נבדק ב-19 באוגוסט 2014. `{{cite news}}`:  (עזרה)
30. ↑  "Atticus Ross Reveals Details Of John Hillcoat's Triple 9". נבדק ב-5 באוקטובר 2015. `{{cite news}}`:  (עזרה)
31. ↑  "Triple 9 Trailer: Winslet, Woody, and Chiwetel Play Cops and Robbers". נבדק ב-5 באוקטובר 2015. `{{cite news}}`:  (עזרה)
32. ↑  "John Hillcoat's 'Triple Nine' Gets September 2015 Release Date". deadline.com. 27 באוגוסט 2014. נבדק ב-28 באוגוסט 2014. `{{cite news}}`:  (עזרה)
33. ↑  McNary, Dave (10 ביוני 2015). "Michael Keaton-Mark Ruffalo Drama 'Spotlight' Set for Nov. 6". *Variety*. נבדק ב-11 ביוני 2015. `{{cite news}}`:  (עזרה)
34. ↑  "Watch Woody Harrelson and Kate Winslet in Gangster-Cop Action Thriller 'Triple 9' (NSFW Trailer)". נבדק ב-5 באוקטובר 2015. `{{cite news}}`:  (עזרה)
35. 1 2  "Powerless to 'Deadpool', 'Gods of Egypt' Is First 2016 Big-Budget Bomb". *deadline.com*.
36. ↑  "Triple 9 (2016)". *Rotten Tomatoes*. נבדק ב-7 ביולי 2016. `{{cite web}}`:  (עזרה)
37. ↑  "Triple 9 reviews". *Metacritic*. נבדק ב-2 במרץ 2016. `{{cite web}}`:  (עזרה)
38. ↑  Tom Huddleston (15 בפברואר 2016). "Triple 9 (2016), directed by John Hillcoat Film Review". Time Out. נבדק ב-17 בפברואר 2016. `{{cite web}}`:  (עזרה)
39. ↑  Justin Chang (17 בפברואר 2016). "Film Review: 'Triple 9'". Variety. נבדק ב-17 בפברואר 2016. `{{cite web}}`:  (עזרה)
40. ↑  Ian Freer (17 בפברואר 2016). "Triple 9 Review". Empire. נבדק ב-17 בפברואר 2016. `{{cite web}}`:  (עזרה)
41. ↑  Oliver Lyttelton (17 בפברואר 2016). "Review: John Hillcoat's 'Triple 9' Starring Casey Affleck, Chiwetel Ejiofor, Anthony Mackie & Kate Winslet". Indiewire. אורכב מ-המקור ב-2016-02-18. נבדק ב-17 בפברואר 2016. `{{cite web}}`:  (עזרה)
42. ↑  Alonso Duralde (17 בפברואר 2016). "'Triple 9' Review: Kate Winslet and Company Held Hostage by Idiotic Good-Cop-Bad-Cop Tale". TheWrap. נבדק ב-17 בפברואר 2016. `{{cite web}}`:  (עזרה)